બજારમાં વર્ષોથી પ્રતાપ બ્રધર્સ-ચાંદીવાલા નામની શૉપ ધરાવતા રૂપેશ ગાંધીએ જણાવ્યું હતું કે ‘સિક્યૉરિટી સિસ્ટમ બદલવી જરૂરી છે. વાહનોની અવરજવર બંધ કરવાને બદલે મેઇન ગેટ પર વાહનોનો નંબર વગેરે બધી માહિતી નોંધવામાં આવે અથવા તો કોઈ પાસ આપીને એન્ટ્રી કરવા દેવામાં આવે તો સિક્યૉરિટી પણ બની રહે અને લોકોને હેરાનગતિ પણ ન થાય. આ રીતે વાહનોની અવરજવર પર પ્રતિબંધ મૂકવાથી આજે વેપારીઓને નુકસાન થઈ રહ્યું છે. લોકોએ બજારના ગેટ પર વાહન પાર્ક કરીને અંદર આવવું પડે અને એ પછી દાગીના કે અન્ય કોઈ કીમતી વસ્તુઓ લીધી હોય તો એ વસ્તુઓ લઈને ત્યાંથી ચાલીને મેઇન ગેટ સુધી જવું પડે છે જે વધુ અસુરક્ષિત બની ગયું છે. એથી આ ઝોનને દૂર કરવો જરૂરી છે અથવા તો આ બજાર પૂરી રીતે ખતમ થવાની તૈયારીમાં જ છે.’